**Biatorbágy Város Önkormányzat Képviselő-testülete Pénzügyi és Városfejlesztési Bizottságának**

**362/2022. (XI. 22.) határozata**

**Az ifjúsági pályázatok pályázati kiírásának felülvizsgálatáról**

Biatorbágy Város Önkormányzat Képviselő-testületének Pénzügyi és Városfejlesztési Bizottsága javasolja a Képviselő-testületnek, hogy a 2023. évi Ifjúsági pályázatok kiírásánál az alábbiak szerint járjon el:

1. Maradjon a kétkörös rendszer, azonos határidőkkel, azonos ütemterv szerint valósuljon meg a kétfordulós pályázati rendszer az Ifjúsági Tehetséggondozási Alap, a Felsőfokú Tudományos munkák támogatása, és az Ifjúsági Közösségformáló Alap tekintetében.
2. A határidők tekintetében is valósuljon meg a kétfordulós rendszer azzal, hogy a pályázatok kiírása egységesen március hónapban történjen.

I. forduló (tavaszi) benyújtási határideje: április 30.

pályázat elbírálásának határideje: május 31.

pályázati támogatás felhasználásáról szóló beszámolók leadási határideje: következő év február hónap,

beszámolók elbírálása: március 31.

II. forduló (őszi) benyújtási határideje: október 31.

pályázat elbírálásának határideje: november 30.

pályázati támogatás felhasználásáról szóló beszámolók leadási határideje: következő év szeptember 30

beszámolók elbírálása: október 31.

1. Az ifjúsági Tehetséggondozási Alap pályázat sport kiírásában a következő változtatás bevezetését javasolja:

A pályázható összeget differenciálja úgy, hogy azok a pályázók, akik nem rendelkeznek eredményekkel, vagy nem országos eredményekkel rendelkeznek, max. 200.000 Ft-ra, míg az országos eredményekkel, nemzetközi eredményekkel vagy világeseményeken eredményekkel rendelkeznek, max. 300.000 Ft-ra pályázhatnak.

1. Az egyéb iskolai végzettségek támogatása esetében a döntési jogkör maradjon az Oktatási, Kulturális és Egészségügyi Bizottság hatáskörében folyamatos beadással, a jelenleg is működő eljárás szerint.

**Nánási-Kézdy Tamás**

**elnök**